Uniqlo

„Uniqlo“ () – tarptautinis drabužių parduotuvių tinklas, įkurtas 1949 m. Ubėje, Jamagučio prefektūroje, Japonijoje. 2013 m. turėjo beveik 1300 parduotuvių Japonijoje bei 15-oje kitų šalių, pardavimai siekė daugiau nei 900 mlrd. jenų. 2005 m. lapkritį kompanija buvo pertvarkyta ir „Uniqlo“ tapo „Fast Retailing Co., Ltd.“ dukterine įmone.

„Uniqlo“ įvardijamas kaip vienas iš sėkmingiausių mažmenininkų pasaulyje. Kompanijos sėkmė siejama su inovatyvumu ir didelėmis investicijomis bei ypatingu dėmesiu į vartojimo tendencijas.„The Future Of Fashion Retailing: Part 1 – Uniqlo“ Verslo naujienų tinklalapis „Forbes“, Greg Petro, 2012 m. spalio 23 d. Nuoroda tikrinta 2014 m. liepos 27 d. Kompanijos įkūrėjas 2013 m. Tadashi Yanai buvo pats turtingiausias žmogus Japonijoje.
Jo turtas yra vertinamas 15,5 mlrd. JAV dol.„Fast Retailing chief Yanai richest person in Japan: Forbes“  Naujienų tinklalapis „The Japan Times“. Nuoroda tikrinta 2014 m. rugpjūčio 18 d.

 Istorija 
1949 m. atidaroma vyriškų drabužių parduotuvė „Ogori Shoji“ Ubės mieste Japonijoje, Jamagučio prekektūroje. 1963 m. kompanijos pajamos pasiekė 6 mln. jenų. Pirmoji „Uniqlo“ parduotuvė 1984 m. duris atvėrė Hirošimoje. 1991 m. kompanija savo vardą pakeitė iš „Ogori Shoji Co., Ltd“ į „Fast Retailing Co., Ltd“. 1996 m. kompanijos centrinė būstinė perkeliama į Tokiją, kad būtų lengviau planuoti kompanijos veiklą. 1998 m. po sėkmingų reklaminių kompanijų bendrovė sulaukė didelio dėmesio, tais pačiais metais atidaroma naujo tipo parduotuvė Tokijuje. 2000 m. atidaroma internetinė parduotuvė. 2001 m. žengtas pirmas žingsnis į tarptautinę plėtrą su parduotuve Londone. 2002 m. atidaroma parduotuvė Šanchajuje. Tais pačiai metais kompanija pradėjo prekiauti maistu, tačiau verslą paliko po kelerių metų.Home > History > 1949–2003 „Uniqlo“ valdomos kompanijos tinklalapis. Nuoroda tikrinta 2014 m. liepos 27 d.

2004 m. atidaroma itin didelio formato parduotuvė Osakoje.Home > History > 2004 „Uniqlo“ valdomos kompanijos tinklalapis. 2005 m. kompanija atidaro pirmąją parduotuvė Jungtinėse Valstijose bei Pietų Korėjoje, taip pat ir pirmą tik vaikų drabužiams skirtą parduotuvę. Metų pabaigoje kompanija pertvarkoma, įkuriamos dukterinės įmonės, kad būtų lengviau stiprinti „Uniqlo“ prekės ženklą ir atverti naujas verslo galimybes.Home > History > 2005 2007 m. „Uniqlo“ žengia į Prancūziją, 2009 m. – į Singapūrą. Kompanija savo 60-metį atšventė su ypač dideliu išpardavimu centrinio Tokijo parduotuvėje.Home > History > 2009

2010 m. atidaromos parduotuvės Rusijoje bei Malaizijoje, 2011 m. ir Tailande. 2012 m. kompanija įsigijo amerikiečių drabužių parduotuvių tinklą „J Brand“, įskūrusį Los Andžele.Home > History > 2012

 Parduotuvės 
2013 m. pasaulyje veikė 1299 „Uniqlo“ parduotuvės, iš kurių 853 buvo Japonijoje ir 446 – kitose šalyse. Ypač sparti parduotuvių plėtra vykdoma Jungtinėse Valstijose, kur atidaroma 20–30 parduotuvių kasmet. 2014 m. pavasarį atidarytos parduotuvės Vokietijoje ir Australijoje.

Pajamos siekė 934,4 mlrd. jenų. Pardavimai Japonijoje sudarė 59,8 % visų „Fast Retailing“ pajamų (683,3 mlrd. jenų), tarptautiniai pardavimai „Uniqlo“ parduotuvėse siekė 250,1 mlrd. jenų (22 % kompanijos pajamų). Pasaulyje grynosios pajamos 2013 m. didėjo 66,8%, tačiau Japonijoje sumažėjo 5,4%.Home > About Us > Our Business > Overview of Business Segments „Uniqlo“ valdomos kompanijos tinklalapis. Nuoroda tikrinta 2014 m. liepos 27 d. „Uniqlo“ yra vienas didžiausių drabužių parduotuvių tinklų visame pasaulyje; pagrindiniai tinklo varžovai yra „Zara“, „Gap“ bei „H&M“.„Uniqlo vs Zara vs H&M vs the world of fashion retailing“ Verslo naujienų tinklalapis „ET Retail“, Amit Bagaria, 2014 m. vasario 10 d. Nuoroda tikrinta 2014 m. liepos 30 d.

Šalys, kuriose veikia parduotuvės „Uniqlo“:Uniqlo – Store Locator Oficialus „Uniqlo“ tinklalapis. Nuoroda tikrinta 2014 m. liepos 27 d. , , , , , , , , , , , , , , , .

 Šaltiniai 

 Nuorodos 
 Oficialus „Uniqlo“ tinklalapis
 „Uniqlo“ socialiniame tinkle „Facebook“

Kategorija:Japonijos įmonės
Kategorija:Drabužių parduotuvės